Lemin apuvälinevarasto muuttuu ammattilaisvarastoksi 10.1.2025 alkaen

Apuvälineiden lainaus ja palautus Lemin Vanamokodin yhteydessä olevasta apuvälinevarastosta asiakkaille päättyy 10.1.2025. Apuvälinevarasto muuttuu tässä yhteydessä ammattilaisvarastoksi, josta apuvälineitä voivat hakea vain Etelä-Karjalan hyvinvointialueen henkilökuntaan kuuluvat.

Jatkossa Lemin alueen asiakkaat voivat asioida aukioloaikojen tai ajanvarauksen puitteissa Lappeenrannan apuvälinekeskuksessa, Luumäen hyvinvointiaseman tai Savitaipaleen liikuntatalon fysioterapian apuvälinepisteissä. Myös apuvälineiden palautukset tulee tehdä näihin paikkoihin. Apuvälinelainaukset Luumäellä ja Savitaipaleella toimivat ajanvarauksella. Ajanvarauksen voi tehdä soittamalla puh. 05 352 6000.

Lisätietoa apuvälineiden lainauksesta löydät verkkosivuiltamme.

Lisätietoja:

Laura Kajastila-Hämäläinen, palveluesihenkilö, apuvälinekeskus, p. 040 653 4931, laura.kajastila-hamalainen@ekhva.fi